《洮州除岁次庚申正旦平利道韵提学时作》
明代·王云凤

夜寒强饮至馀钟，天上星回斗柄东。茶味香添藏瓦雪，烛花残怯隔窗风。

兴随山水无时尽，梦入庭闱有路通。除岁旧愁除不得，两年丰芑愧无功。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。